Rikunarita-ORG/Wikinium huggingface dataset:
# ვიდეო თამაშების დეველოპერი

**ვიდეო თამაშების დეველოპერი** — პროგრამული უზრუნველყოფის მწარმოებელი, რომელიც სპეციალიზებულია ვიდეო თამაშების და მასთან დაკავშირებული პროცესების და დისციპლინების შემუშავებაზე. ვიდეო თამაშის შემქმნელი შეიძლება იყოს როგორც ერთი ადამიანი, ასევე მსხვილი საწარმო, სადაც მოვალეობები განაწილებულია თანამშრომლებზე — პროგრამირება, დიზაინი, მხატვრული მხარე, ტესტირება და ა.შ. თამაშების დეველოპერებს აქვთ გამომცემლების ფინანსური და მარკეტინგული მხარდაჭერა. დეველოპერები, რომლებიც ქმნიან თამაშებს თავიანთი რესურსების ხარჯზე ეწოდებათ დამოუკიდებელი ან ინდი-დეველოპერები (ინგლ. Indenpendent Developer) და როგორც წესი, ქმნიან ინდი თამაშებს.

დეველოპერი შეიძლება თამაშს ქმნიდეს ერთი რომელიმე კონკრეტული კონსოლისთვის (როგორებიცაა Nintendo-ს Switch 2, Microsoft-ის Xbox და Sony PlayStation 5), ან ქმნიდეს ერთდროულად რამდენიმე კონსოლისთვის (მათ შორის პერსონალური კომპიუტერისთვის). ზოგიერთი მწარმოებელი დაკავებულია თამაშის ერთი სისტემიდან მეორე სისტემაზე პორტირებით, ხოლო ზოგიც თამაშის ერთი ენიდან სხვა ენაზე თარგმნით. თამაშების შექმნის პარალელურად, ზოგიერთი კომპანია ორიენტირებულია სხვადასხვა ტიპის პროგრამული უზრუნველყოფის წარმოებაზე.

გამომცემელი კომპანიების უმეტესობა ფლობს საკუთარ დეველოპერ სტუდიებს (მაგალითად, Electronic Arts, Square Enix, Activision და სხვები). თუმცა არიან ისეთი მწარმოებლებიც, რომლებიც იმყოფებიან კერძო საკუთრებაში. (მაგალითად, კომპანია Bungie — ვიდეო თამაშების სერია „Halo“-ს შემქმნელი).

## რესურსები ინტერნეტში

* IGDA: Breaking into the game industry
* "I Have A Game Idea!" and Design Career Preparation — Sloperama Productions
* "Quality of Life in the Videogame Industry"

## სქოლიო
# ვიდეო თამაშების გამომცემელი

**ვიდეო თამაშების გამომცემელი** — კომპანია, რომელიც გამოსცემს ვიდეო თამაშებს, შემუშავებულს შიდა სტუდიების ან გარე დეველოპერების მიერ. წიგნების და ფილმების გამომცემლების მსგავსად, ვიდეო თამაშის გამომშვები პასუხისმგებელია მისი პროდუქტის წარმოება, მარკეტინგსა და რეკლამირებაზე.

როგორც წესი, გამომცემელი თამაშის შესაქმნელად, ხშირად ფულს უხდის თამაშების დეველოპერს (გამომცემელი უწოდებს გარე დეველოპერს) ან შიდა სტუდიას. მსხივილი გამომცემლები ხშირად თავადვე უწევენ დისტრიბუციას მათ მიერ გამოშვებულ პროექტებს, მაშინ როდესაც მცირე გამომცემლები ქირაობენ დისტრიბუტორ კომპანიებს (მსხვილ გამომცემლებს). გამომცემლის სხვა ფუნქციები მოიცავს: სხვადასხვა ლიცენზიების შეძენას, ლოკალიზაციისთვის გადახდას, თამაშის გარეკანის დიზაინის შექმნას და სხვას.

2016 წლის მონაცემებით, ყველაზე მაღალშემოსავლიანი თამაშების გამომცემელი იყო ჩინური კომპანია Tencent (10 მილიარდი ამერიკული დოლარი), მეორე ადგილს იკავებდა Sony Interactive Entertainment (7.8 მილარდი დოლარი), ხოლო მესამეს — Activision Blizzard (6.6 მიალრდი დოლარი).

## სქოლიო
# თამაშის ძრავა

სარბოლო თამაშის შემუშავება Blender Game Engine-ის მეშვეობით
**თამაშის ძრავა** — ცენტრალური სისტემური პროგრამა, რომლის მეშვეობით შესაძლებელია ვიდეო თამაშების შექმნა. დღესდღეობით მრავალი თამაშის ძრავაა შექმნილი ვიდეო თამაშების კონსოლებისთვის და ოპერაციული სისტემებისთვის, როგორებიცაა Microsoft Windows, Linux და Mac OS X. ბირთვი ფუნქციონალურად წარმოდგენილია თამაშის ძრავით, რომელიც შეიცავს გადმომცემ ძრავას 2D-სთვისა და 3D-სთვის, ფიზიკურ ძრავას ან დაჯახების აღმოჩენას (დაჯახების პასუხს), ხმას, სცენარირებას, ანიმაციას, ხელოვნურ ინტელექტს, კავშირს, მეხსირების მართვას, სცენის გრაფიკასა და სხვას.

## რესურსები ინტერნეტში

* საიტი ზოგიერთი კომერციულად გამოყენებადი ძრავების შესახებ დაარქივებული 2008-09-17 საიტზე Wayback Machine.  (ინგლისური)
* მიწის/ხმელეთის გენერირება თამაშებში 1997-2000 (ინგლისური)